Nafarroako Parlamentuko Mahaiak, 2019ko urtarrilaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos García Adanero jaunak aurkezturiko mozioa, zeinaren bidez Nafarroako Gobernua premiatzen baita N-121-A errepideko jarduketak egiteko aurrekontu-partida 10 milioi euro handitu dezan.

**2.** Nafarroako Parlamentuko Aldizkari Ofizialean argitara dadin agintzea.

**3.** Mozioa Osoko Bilkuran izapidetzea, eta zuzenketak aurkezteko epea bukatzea eztabaidari ekiteko bilkura-egunaren aurrekoaren eguerdiko hamabietan.

Iruñean, 2019ko urtarrilaren 21ean

Lehendakaria: Ainhoa Aznárez Igarza

MOZIOAREN TESTUA

Unión del Pueblo Navarro (UPN) talde parlamentarioko kide Carlos García Adanero jaunak, Legebiltzarreko Erregelamenduan ezarritakoaren babesean, honako mozio hau aurkezten du Osoko Bilkurarako, Mahaian eta Eledunen Batzarrean izapidetzeko:

Estatuaren 2018rako Aurrekontu Orokorretan, UPNk, besteak beste, 10 milioi euroko zuzenketa bat sartu zuen, besteak beste, N-121-A errepidea hobetzeko obra publikoa egin ahal izan zedin. Kontuan izanda Estatuak aurreikusita daukala Nafarroako Foru Komunitateari diru hori transferitzea, pentsatzen dugu Nafarroako Gobernuak ere ahalegin ekonomiko bat egin beharko lukeela N-121-A errepidean muntako inbertsioak egin ahal izateko, hain da garrantzitsua errepide hori.

Garapen Ekonomikorako Departamentua eraikuntza-proiektuak jasotzen egonen da une honetan.

Hortaz, obren lizitazioa 2019 honetan egin liteke, eta horretarako aurkezten dugu erabaki proposamen hau:

1. Nafarroako Parlamentuak Nafarroako Gobernua premiatzen du N-121-A errepideko jarduketak egiteko aurrekontu-partida 10 milioi euro handitu dezan.

2. Nafarroako Parlamentuak Nafarroako Gobernua premiatzen du 20 milioi euroko obren lizitazioa egin dezan N-121-A errepidean.

Iruñean, 2019ko urtarrilaren 11n

Foru parlamentaria: Carlos García Adanero